Saak oor Motsoeneng-aanstelling komHlaudi Motsoeneng Foto: news.iafrica.com “Daar is eenvoudig geen dringendheid nie. Enige beweerde dringendheid is self geskep en ongegrond,” voer Zinhle Tshabalala, voorsitter van die SAUK-raad, aan. Die saak sal op 19 Augustus in die Wes-Kaapse hooggeregshof aangehoor word. Thuli Madonsela, die openbare beskermer, het in Februarie ‘n verslag uitgereik, waarin sy bevind het dat Motsoeneng se aanstelling onregmatig was, dat hy in een jaar ‘n salarisverhoging van R1,5 miljoen tot R2,4 miljoen gekry het en dat hy gelieg het oor sy kwalifikasies. Sy het destyds ook beveel dat daar binne 90 dae ‘n nuwe bedryfshoof aangestel word. Tshabalala sê die raad het die dienste van Mchunu Prokureurs verkry om “die geloofwaardigheid van die bevindinge en Madonsela se aanbevelings” te ondersoek en te oorweeg. “Mchunu Prokureurs het die openbare beskermer se verslag nagegaan en die bevindinge ondersoek. Mchunu Prokureurs het ‘n verslag opgestel en advies aan die raad gegee.” Tshabalala sê die prokureurs se verslag is op 5 Junie ontvang en dat die raad dié verslag sowel as Madonsela se verslag oorweeg het voor daar besluit is om Motsoeneng permanent aan te stel. “Die SAUK is tevrede dat mnr Motsoeneng nie die openbare uitsaaier bedrieg of mislei het nie. Die openbare beskermer se bevindinge rakende oneerlikheid en bedrog is strydig met objektiewe feite,” het Tshabalala gesê. Lees ook: SAUK verwerp OB se bevindinge oor Motsoeneng OB dagvaar minister oor Motsoeneng ‘Zuma nie betrokke by Motsoeneng-aanstelling nie’ OB gaan Motsoeneng-aanstelling ondersoek Motsoeneng gaan minister vra oor lisensies vir joernaliste ‘OB-verslag hou nie verband met Motsoeneng-aanstelling’ SAUK se Motsoeneng permanent aangestel Motsoeneng soek lisensies vir joernaliste Joernaliste geskok oor vreemde mediakonferensie Ondersoek ingestel na SAUK-hoof vrou as geskenk ontvang SAUK-hoof kry vrou as geskenk OB-verslag: ‘SAUK-hoof kry 63%-verhoging in een jaar’